SZIE GTK TDK 2010.

**eBalance – A közbeszerzéseket támogató objektív informatikai rendszer**

eBalance - An objective IT system for the (public) procurement

Készítette: **Troll Gergely*,*** GTK, ISZAM Bsc, III.

# Témavezető: Dr. Pitlik László

Kutatásom témájául a közbeszerzési folyamatok leegyszerűsítését és a közbeszerzési ajánlatok objektív bírálatát választottam.

A célom egyrészt az volt, hogy létrehozzak egy olyan informatikai rendszert, amellyel a pályáztatók elektronikus pályázatokat tudnak létrehozni, vagyis egy intelligens űrlapot tudnak előállítani, ami lényegesen megkönnyíti, mind a pályázók, mind pedig a pályáztatók dolgát. Másrészről pedig az, hogy a beérkezett pályázatokat gombnyomásra (szakértők bevonása és testületek összehívása nélkül) ki lehessen értékelni, így a tender lezárását követően quasi azonnal győztest hirdetni olyan matematikailag és jogilag legitim elvek alapján, mely forráskódban is rögzíthetők.

A pályázatok elbírálása hasonlóságelemzésen alapul. A hasonlóságelemzés az ajánlatok tetszőleges jellemzőinek matematikai úton történő elemzésére fekteti a hangsúlyt. A hasonlóságelemzés képes köznyelvi megközelítésben eldönteni: hogy az olcsó húsnak valóban híg-e a leve, vagy a kiíró szempontjából dömping ár közeli árról, azaz kiemelkedő ár-teljesítmény viszonyról van-e szó.